CELEX: 62009CN0533
Language: et
Date: 2009-12-18 00:00:00
Title: Kohtuasi C-533/09: 18. detsembril 2009 esitatud hagi — Euroopa Komisjon versus Portugali Vabariik

27.2.2010   
            
            
               ET
            
            
               Euroopa Liidu Teataja
            
            
               C 51/23
            
         18. detsembril 2009 esitatud hagi — Euroopa Komisjon versus Portugali Vabariik
   (Kohtuasi C-533/09)
   2010/C 51/37
   Kohtumenetluse keel: portugali
   
      Pooled
   
   
      Hageja: Euroopa Komisjon (esindajad: H. Støvlbæk ja P. Guerra e Andrade)
   
      Kostja: Portugali Vabariik
   
      Hageja nõuded
   
   
               —
            
            
               tuvastada, et kuna Portugali Vabariik nõuab notari kutsealale juurdepääsuks portugali kodakondsust vastavalt justiitsministri 12. detsembri 1991. aasta otsusele, mis kinnitas Conselho Consultivo da Procuradoria-Geral da República (riigiprokuröri nõuandekoda) arvamust konstitutsiooni artikli 15 kohta, siis on see liikmesriik rikkunud ELTL artiklist 49 tulenevat kohustust, ilma et ELTL artikli 51 tingimused oleks täidetud;
            
         
               —
            
            
               mõista kohtukulud välja Portugali Vabariigilt.
            
         
      Väited ja peamised argumendid
   
   Portugalis ei ole notari taotletavad huvid samad kui riigi huvid ning notarid ei ole vahetult ja konkreetselt seotud avaliku võimu täitmisega ega ole ka avaliku halduse osa. Portugali notari kutsealale ei saa kohaldada ELTL lepingu artiklis 51 sätestatud erandit. Riigiprokuröri nõuandekoja arvamuses, mida kinnitati 12. detsembril 1991, ei märgitud, et notari kutseala reguleerib konstitutsiooni artikli 15 lõige 2. Notaril on Portugalis pelgalt tehnilist laadi ülesanded. Need tuginevad tema kutsealasele pädevusele, mitte aga poliitilisele usaldusele.